**Rita Abrahamsen** (født 1953) er en norsk teaterregissør og spesialpedagog. Hun har hatt et lengre ansettelsesforhold ved Trøndelag Teater.

Abrahamsen begynte som skuespiller og regissør på *Scene 7* i Oslo før hun reiste til Storbritannia hvor hun tok regiutdannelse (1977–1981). Hun har senere tatt utdanningen innen spesialpedagogikk. 

Hun har i hovedsak hatt sitt virke ved Trøndelag Teater og var fast fra 1986 til 1989. Hun har også arbeidet med oppsetninger ved Det norske teatret, Telemark Teater og Nationaltheatret. Ved Trøndelag Teater er hun kjent for stykker som *Den gang nå* (1982), *Dager blir så lange* (1986), *Svarte okser* (1988) og *Napoelons død* (1988). Ved Det Norske Teatret har hun blant annet hatt regien på *Chop Suy* (1987).

I 1996 startet hun den frie teatergruppen Kjernehuset sammen med Julian Gamer, for å sette opp nyskrevet samtidsdramatikk på norske scener. I 2012 startet Kjernehuset og Abrahamsen et samarbeidsprosjekt med Trøndelag Teater for å gi ungdom mellom 13 og 19 år muligheten til å få veiledning i å skrive for scenen. Prosjektet ble kalt «Unge Dramatikere», og ble videreført de påfølgende årene.

Utover sitt virke som regissør har Abrahamsen også vært medlem av Norsk Forening for Lærere i Alexanderteknikk (NFLAT) og The Society of Teachers of the Alexander Technique (STAT), som er Alexanderteknikkens internasjonale fagforening. Hun er utdannet ved Constructive Teaching Centre i London og Brighton Alexander Training Centre. Hun har drevet praksis som Alexander-terapeut i Trondheim siden 1993, og underviser i tillegg ved Institutt for musikk, NTNU. Hun har uttalt at vekslingen mellom yrket som regissør og spesialpedagog er noe hun finner svært givende. 

I 2015 mottok hun prisen «Håndtrykk» fra Norske Dramatikeres Forbund. Hun fikk prisen for sin innsats for norsk dramatikk og spesielt for prosjektet «Unge Dramatikere» ved Trøndelag Teater.

Abrahamsen har jødisk bakgrunn. Hennes besteforeldre kom til Trondheim som jødiske flyktinger fra Øst-Europa på slutten av 1800-tallet. Hun har vært styreleder i Det mosaiske trossamfunn i Trondheim og styremedlem i Senter for studier av Holocaust og livssynsminoriteter. Hun er også med-grunnlegger og flere ganger festivalsjef for Jødisk kulturfestival i Trondheim. Hun har også vært medlem av det regjeringsoppnevnte Inkluderingsutvalget.

Referanser
----------

1. ↑   Proff, www.proff.no, besøkt 21. august 2021[Hentet fra Wikidata]
2. ↑   Adresseavisen, www.adressa.no, utgitt 2015, besøkt 21. august 2021[Hentet fra Wikidata]
3. ↑  Fredrik Rütter (22. januar 1996). «KJERNEHUSET: Ryggsekkteater til berikelse». *www.oslo.net*. Aftenposten - Teater. Arkivert fra originalen 20. februar 2018. Besøkt 19. februar 2018.
4. ↑  Trøndelag Teater (2014). «Egenevaluering 2010-2013» (PDF): 8 – via www.regjeringen.no.
5. ↑  «NFLAT - Lærere». *www.alexanderteknikk.no*. Arkivert fra originalen 19. februar 2018. Besøkt 19. februar 2018.
6. ↑  «Rita Abrahamsen». *www.ntnu.no*. Besøkt 19. februar 2018. «Rita Abrahamsen / Universitetslektor / Institutt for musikk»
7. ↑  «Dramatikkpris til Rita Abrahamsen». *Dramatikerforbundet*. 8. mars 2015. Arkivert fra originalen 20. februar 2018. Besøkt 19. februar 2018.
8. 1 2  Havdal, Kjersti (7. mars 2015). «Dramatikkpris til Rita Abrahamsen». *adressa.no*. Besøkt 19. februar 2018.
9. ↑  «Rita Abrahamsen». *www.verdidebatt.no* **(norsk)**. 2019. Arkivert fra originalen 21. august 2021. Besøkt 21. august 2021.
10. 1 2  Trondheim, Rita Abrahamsen, festivalsjef, Jødisk kulturfestival i (12. september 2016). ««Da mine besteforeldre banket på Norges dør i nødens stund, fikk de komme inn»». *midtnorskdebatt.no*. Besøkt 21. august 2021.
11. ↑  ABRAHAMSEN, RITA (24. januar 2011). «Hvor norsk er norsk nok?». *midtnorskdebatt.no*. Besøkt 21. august 2021.
12. ↑  «Miriam Mary Abrahamsen». *Jødiske fotspor i nord* (Nettside). 21. august 2021. Besøkt 21. august 2021.
13. ↑  Sved, Børge (12. januar 2015). «- Vi har høynet sikkerheten i synagogen». *adressa.no*. Besøkt 19. februar 2018.
14. ↑  «Senter for studier av Holocaust og livssynsminoriteter - Oslo - Roller og kunngjøringer». *www.proff.no*. Besøkt 21. august 2021.
15. ↑  Barne-, likestillings-og inkluderingsdepartementet (14. september 2010). «Inkluderingsutvalgets medlemmer». *Regjeringen.no* **(norsk)**. Besøkt 21. august 2021.

Eksterne lenker
---------------

* (no) Rita Abrahamsen hos Nationaltheatret Rediger på Wikidata

* (no) Rita Abrahamsen hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** CRIStin
 |